
ESTATUTS 


DEL 


GEDTRE GATALÀ 


ARTICLE PRIMER. La Societat s' anomenarà 


CENTRE CATALÀ. i 
ARr. 2.7. Lo número de socis que formaràn 


lo Centre es indefinit. : 
ART. 3.5. L' objecte de la Societat es unir y 
lligar à tots los que be vulgan à Catalunya, fo- 
mentar y defensar tots los interessos morals y 
materials de la mateixa. 
ART. 4." La Societat no s' ocuparà de poli- 
tica ni de religió. (Vegis al final la reforma d' 
. aquest article aprobada per lo Gobern de Pro- 


vincia.) 











DELS SOCIS : 


ART. 5. — Després de constituhida la Socie- 
tat, pera ser soci de número se necessita ser ca- 


talà ó vehi del punt ahont radiqui la Societat ò 


alguna de las sucursals ò societats unidas ó fu- 
sionadas, haver cumplert 18 anys, ser presentat 
per quatre socis y admés per lo Consell Gene- 
ral y pagar los drets de entrada y las quotas de 
mensualitats que senyal: la Societat. 

ART. 6.7. Los socis son iguals en drets y en 
obligacions. 

ArR. 7.8 Cada un dels socis.ha de pertenei- 
xer à una de las seccions en que 's dividirà la 
Societat. l 
— ART. 8.5 Lo soci que deixi de pagar las 
mensualitats ó perjudiqui a la Societat, podrà 
ser donat de baixa per lo Consell General. 

ART. 9. La Societat tindrà socis corres- 
ponsals que seràn nombrats per lo Consell Ge- 
neral. l 

ART. 10. Quan en una població hi haurà 
mès de deu de' aquestos socis, se reuniràn y 
constituhiràn Societat dintre del Reglament que 
per aquestas formarà'lo Consell General. 

Los socis corresponsals,. y los de 


is sucursals y societats lligadas ó fusionadas 


RE Centre tindràn quan se trovin à Barcelona 
los mateixos drets que 'ls socis de número. 
ARr. 12. Los socis corresponsals, las sucur- 
sals y societats unidas Ò fusionadas estaràn obli- 
gats à donar los informes que 'l Consell General 


los hi demani y tindràn lo dret de proposar à 


aquest los assumptos que considerin de interés 
públich ó de la Societat. i 

i ART. 13. Los presidents de las sucursals y 

/ societats unidas, quan s2 trovin à Barcelona 
tindràn veu y vot en lo Consell General. 

ART. 14. Los medis de que 's valdrà la So- 
cietat pera realisar son objecte son: lLLas discus- 
sions: las sessions públicas, la ensenyansa: las 
publicacions: la creació de sucursals y societats 
anàlogas en los llochs ahont. convingan y sian 

de: possibles: l' enllàs, unió ò fusió ab altres So- 
cietats que pugan contribuhir al mateix objecte, 
convocar, reunir y estimular à las personas que 
pugan realisar alguna cosa útil al pais en bene- 
fici de sa prosperitat y adelantament: acudir à 
las autoritats locals, provincials y al Gobern 
pera obtindre d' ells la realisació de las cosas 
importants que al país convingan. l'inalment, 
podrà fer lo Centre tot alló que puga contribu- 
hir al progrés y prosperitat de Catalunya. 





DE LAS SECCIONS. 


ART. 15. Pera realisar millor l'objecte de 
sa instalació, lo Centre s' dividirà en las se- 
giients seccions: 

De Previ exàmen. 

De Foment. 

De Ciencias Morals. 

De Ciencias Fisicas. 

D' Agricultura. 

D' Industria, Arts y Oficis. 

De Comers y Marina. 

De Bellas arts y Bellas lletras. 








I. De Dret é Historia de Catalunya. 
i ART. 16. Cada secció tindrà un President, 
dos Vice-Presidents y dos Secretaris y 's com- 


pondrà dels socis que en ella ingressin ab arre- 
glo à lo que previndrà '1 Reglament. 

ART. 17. Cada soci formarà part de una 
sola Secció però podrà passar de una à altra 
mediant las circunstancias que s' espressaràn 
en lo Reglament. 

ART. 18. —Totas las proposicions ó projectes 
que 's presentin y no procedeixin directament 








no Leiseia à ls altràs seccions mès assumptos 
P 'ls que permetin los presents Estatuts. 

ART. 19. Las Seccions tenen plena inicia- 
tiva y s' ocuparàn dels assumptos que creguin 
útils cada una dintre de son objecte especial y 
dels que li recomani lo Consell General al que 
passarà cada secció 'ls acorts que prengui, al 
objecte de que 'l Consell los aprobi y 'ls posi en 
execució si han de posarshi. l 

ART. 20. Cada secció nombrarà sa mesa que 
"8 renovarà per meytat cada any per elecció dels 
socis inscrits en la secció y per majoria de vots, 
entenentse que al primer any se renovaràn dos. 
individuos de la mesa, al segon tres y aixis suc- 
cesivament. i 

ART. 21. Los socis podràn passar d' una 
secció à altra, pero 'l traspàs sols podrà tenir 
lloch en los mesos de Juny, Juliol y Agost, que 
seràn de vacacions. 

ART. 22. Las eleccions de mesas se faràn: 
en la última setmana de Maig. Avans del ro de 
Juny los novament nombrats pendràn possessió 
dels càrrechs del Consell. y aquest nombrarà 'l 
President, Vice-Presidents y Secretaris y aquesta 
mesa presidirà la sessió inaugural que tindrà 
lloch cad' any un dia del mes d' Octubre. 

ART. 23. Tots los socis podràn assistir à las 


reunions de las seccions à que no perteneixin y 








IE 


pendre part en las discussions, però sense vot. 

ART. 24. Cada secció formarà 'l seu Regla- 
ment particular y 'l passarà pera la seva sanció 
al Consell General, que li donarà si està con- 
forme ab los Estatuts y Reglament general de 


la Societat. 








DE LA DIRECCIÓ 


GOBERN Y REPRESENTACIÓ DE LA SOCIETAT 


/ 


ART. 25. Las mesas de las seccions, com- 
postas, com s' ha dit, de President, dos Vice- 
Presidents y dos Secretaris, forman reunidas lo 
Consell General. 

ART. 26. Lo Consell General tindrà un Pre. 
sident, dos Vice-Presidents y dos Secretaris que 
seràn nombrats d' entre. tots los socis per las 
mesas reunidas de totas las seccions. 

ART. 27. Lo President del Consell General 
tindrà la firma y la representació de la Societat. 

ART. 28. Lo Consell General resoldrà tots 
aquells assumptos que se li presentin informats 
per las seccions y passarà à n' aquestas tots los 
que estigan dintre de la acció de cada una d': 
ellas, sempre que no sia en cas d' urgencia. 

ART. 29... Lo Consell General determinarà 
tot lo que degui fer la Societat, com tambe l 
establiment de càtedras, classes, bibliotecas, et- 
cétera, la creació de establiments útils y de 
umó y de enllàs ab altras Societats y farà tot 
lo que convinga pera realisar l'objecte de la 
Societat. / 

ART. 30. — Los individuos del Consell Gene- 
ral estàn obligats à assistir à las reunions d' 
aquest y à desempenar las comisions que aquest 
los hi confie. Si algun individuo es remis en lo 
cumpliment d' aquets debers, la mesa del Con- 
sell ho farà avinent à la Secció corresponent al 
efecte de que 'n nombri un altre en son lloch 
dintre 'l terme de vuit dias. 

ARr. 31... Lo Consell General se reunirà al 
menos una vegada cada mes y sempre que /l 
convoqui "1 seu President per iniciativa propia 
ò à petició que li hajin fet cinch individuos del 
Consell. 

ARr. 32. Tots los individuos del Consell 
General tenen lo dret. d' iniciativa y podràn 


presentar totas las proposicions y fer las pre- 


. guntas que creguin útils. 


ARr. 33. Lo Consell pendrà acort mentres 
sian més de nou los individuos, convocats pré- 
viament, que 's reuneixin y pendrà 'ls acorts 
per majoria absoluta de vots. 

ART. 34. Pera millor ilustrar los assumptos 
d' importancia, nombrarà 'l Consell comissions 
dictaminadoras, à las que podrà unir socis que 
no sian del Consell. 

ARr. 35. Lo President del Consell farà cum- 
plir los acorts presos per aquest. 

ART. 36. Lo Consell tindrà 'l número de 


empleats que necessiti y que puga pagar la So- 


cietat. 








de. dre Ei Consell nombrarà cad' any d' 


gatre Sos "individuos una junta d' administració 
composta de Vice-President, Tresorer, Conta- 
dor, Secretari y tres Vocals, de la que serà Pre- 
sident lo de la Societat. 4 

ART. 38. També nombrarà 'l Consell d' 
entre 'ls seus individuos un Bibliotecari, un 
Conservador del edifici y una comissió encarre- 
gada del ordre interior. 

ART. 39. - Totas las comissions y delegacions 
que nombri 'l Consell se regiràn per los Regla- 
ments que aquest los hi dongui. 

ART. 40. Lo Consell general farà "ls Regla- 
ments ab arreglo als presents Estatuts. 

ART. 41. — Tota reforma en aquestos Estatuts 
deurà ser proposada per cinch seccions y apro- 
bada per lo Consell ab assistencia à lo menos 
de las duas terceras parts dels seus individuos. 


Barcelona 15 Janer 1882. 


GOBERN CIVIL DE LA PROVINCIA DE BARCELONA. 


, 


S: aproba aquest Reglament ab làs adicions 
seguents. 

r. Que tot soci tindrà dret à recorrer en 
recurs d' alsada devant la autoritat competent, 
sempre que no estiga conforme ab lo disposat 
enla Junta general. 

2. No podrà reformarse cap article del pre- 
sent Reglament sens la aprobació d' aquest Go- 
bern de Provincia. 

3." Que la Junta Directiva té la ineludible 
obligació de donar coneixement à n' aquest Go- 
-bern del local en que definitivament se consti- 
tuheixi la Societat. 


Barcelona 21 Mars .de 1882. 


Lo Gobernador, 
F. Moreu. 











ORDRE PÚBLICH.—NUM. 1346. 


Ab fetxa d' avuy he acordat aprobar la: re- 
forma del article 4." dels Estatuts per los cuals 
se regeix eixa Societat, que tenia V. solicitada, 
quin article en lloch de dir, dLa Societat no s' 
ocuparà de política ni de religió, se redactarà 
de la manera segúent: 

Article 4.7 —La societat no s' ocuparà de reli- 
giÓ, pero sí de política, ab arreglo à la legisla- 
ció vigent, podent fer tots los actes polítichs que 
eixa mateixa legislació permeti. 

Lo que comunico à V. en contestació à sa 
instancia de 5 de Juny darrer y als efectes conse- 
guents. l 

Deu guard à V. molts anys. —Barcelona 9 de 
Novembre de 1883.—Lo Gobernador, M. Gili 


Maestre. Hi ha un sagell. 


Sr. President del Centre Català. 





NOTA.—Lo CENTRE, corporativament, no 
tindrà altra política que la que 's conté en la 
(Memoria dirigida al Rey per la reunió de la 
Llotja" que ha acceptat com à programa, y que 
sostindrà ab la mateixa amplitud de miras que 
ha guiat als autors de dit traball. Lo CENTRE, 
sens inclinarse may à cap dels partits politichs 
militans ni preferint cap de las formas de go- 
bern en las que pot desenrotllarse lo particula- 
risme, serà una agrupació catalanista en la que 
hi capiguen ab dignitat y s' hi trovin be los que 
en filosofia, sociologia y politica professin las 
ideas mes diversas, desde los monarquichs més 
conservadors als republicans més avansats. Lo 
CENTRE ha de ser la casa pairal de tots los ca- 
talans, sens mes lema ni emblema que 'l que 
constituheix son sagell. 

Essent lo CENTRE, com societat, un camp neu- 
tral, tindrà la càtedra y la tribuna lliures pera 
tots los Socis, que desde ellas, y dintre dels 
principis generals del programa contingut en la 
(Memoria, (que s' enten que tots ells acceptan 
pe 'l sol fet de ingresar), podràn sostenir y de- 
fensar individualment las solucions particularis- 
tas que creguin mes adecuadas al foment y de- 
fensa dels interessos morals y materials de 
Catalunya, sens mes limits que la lley, las bo- 
nas formas y 'ls debers que la tolerancia mútua 
imposa. 


